Engo | Vrouedag 5 Augustus 2017
Saterdag, 5 Augustus 2017 was ‘n oggend met ‘n nuwe tema vir die lewe, “Jou nuwe seisoen”. Dit was die tema van die Engo Vroueogged wat by Warm Karoo aangebied was.
Rulani Rossouw het die oggend geopen met die teksvers 2 Korintiërs 5:17 “Daarom – iemand wat aan Christus verbind is, is ‘n nuwe skepping. Die ou dinge is verby, kyk, die nuwe is hier!” Elke dame is die oggend laat voel soos ‘n skoenlapper wat hulle vlerke vir die eerste keer sprei.
Dr Lizelle Nel het ons almal bietjie dieper laat dink oor dit wat ons in ons lewe wil bereik, met die tyd wat ons het, en wat ons wil nalaat. Soos die lied deur Charlize Berg wat sy gespeel het, "Soen 'n bietjie stadiger, lag 'n bietjie harder, lief 'n bietjie dieper & beter, as jy weet verseker, Sê 'n bietjie meer hoe jy voel, druk 'n bietjie harder, lief 'n bietjie dieper en beter AS JY WEET VERSEKER DIS LIEFDE". Elke vrou verdien ‘n seisoen van liefde, lag en geluk, maak seker jou seisoen is propvol van hierdie wonderlike ervaringe.
Die dames het ook ‘n heerlike “drumming” sessie gehad waar daar hope tyd was vir lag en speel. Die aanbieders van Teambo weet beslis wat hulle doen en sorg dat daar nie een is wat uitvoel nie!
Warm Karoo het gesorg vir ‘n wondelike oggend met lip lekker kos en ‘n warm en ontspanne atmosfeer. Die oggend sou nie moontlik wees sonder ons borge; Warm Karoo, Qwanticum, VoXomnia, House of Coffee, Derma Puur, Mimosa Mall, CUM books, Intiem Tydskrif, Finesse Tydskrif en Makro.